smcproject/ml-wiki-sentences huggingface dataset:
എന്നിരുന്നാലും, മറ്റ് ഓർഗാനോഫോസ്ഫേറ്റുകളുമായി താരതമ്യപ്പെടുത്തുമ്പോൾ, ക്ലോർപൈറിഫോസ് പരിസ്ഥിതിയിൽ താരതമ്യേന വേഗത്തിൽ നശിക്കുന്നു.
നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിന്റെ അഭിപ്രായത്തിൽ, ക്ലോർപൈറിഫോസിന്റെ അർദ്ധായുസ്സ് (അതായത്, രാസവസ്തുവിന്റെ സജീവ അളവ് 50% കുറയാൻ എടുക്കുന്ന കാലയളവ്) മണ്ണ് സംയോജിപ്പിച്ച പ്രയോഗങ്ങൾക്ക് സാധാരണയായി 33-56 ദിവസം വരെയാകാം.
ഉപരിതല പ്രയോഗങ്ങൾക്ക് 7-15 ദിവസം; വെള്ളത്തിൽ, ഏകദേശം 25 ദിവസം, വായുവിൽ, നാല് മുതൽ പത്ത് ദിവസം വരെ എന്നിങ്ങനെയാണ് അർദ്ധായുസ്സ്.
കർഷകത്തൊഴിലാളികളുടെ കുട്ടികളിൽ ക്ലോർപൈറിഫോസ് സമ്പർക്കം വരാനുള്ള സാധ്യത കൂടുതലാണ്.
വാഷിംഗ്ടൺ സ്റ്റേറ്റിലെ ഒരു കാർഷിക സമൂഹത്തിൽ നടത്തിയ ഒരു പഠനം കാണിക്കുന്നത് കൃഷിയിടങ്ങളോട് അടുത്ത് താമസിക്കുന്ന കുട്ടികളുടെ ശരീരത്തിൽ പൊടിയിൽ നിന്ന് ഉയർന്ന അളവിൽ ക്ലോർപൈറിഫോസ് എത്തുന്നുവെന്നാണ്.
ക്ലോർപൈറിഫോസ് വർക്ക് ബൂട്ടുകളിലും കുട്ടികളുടെ കൈകളിലും കണ്ടെത്തി, ഇത് കാർഷിക കുടുംബങ്ങൾ അവരുടെ ജോലിയിൽ നിന്ന് ഈ ക്ലോർപൈറിഫോസ് വീട്ടിലേക്ക് എത്തിക്കുന്നുവെന്ന് കാണിക്കുന്നു.
നഗരങ്ങളിലെയും നഗരപ്രാന്തങ്ങളിലെയും കുട്ടികൾക്ക് അവരുടെ ക്ലോർപൈറിഫോസ് എക്സ്പോഷറിന്റെ ഭൂരിഭാഗവും പഴങ്ങളിൽ നിന്നും പച്ചക്കറികളിൽ നിന്നും ലഭിക്കുന്നു.
കുട്ടികളുടെ എക്സ്പോഷർ സംബന്ധിച്ച് നോർത്ത് കരോലിനയിൽ നടത്തിയ ഒരു പഠനത്തിൽ, അവരുടെ വീടുകളിലെയും ഡേകെയറുകളിലെയും 50% ഭക്ഷണം, പൊടി, വായു സാമ്പിളുകൾ എന്നിവയിൽ ക്ലോർപൈറിഫോസ് കണ്ടെത്തിയതായി കാണിച്ചു, എക്സ്പോഷറിന്റെ പ്രധാന മാർഗ്ഗം കഴിക്കുന്നതിലൂടെയാണ്.
കീടനാശിനികൾ പ്രയോഗിക്കുന്നവർ, കൃഷിയിടങ്ങളിൽ ജോലി ചെയ്യുന്നവർ, അല്ലെങ്കിൽ കാർഷിക സമൂഹങ്ങളിൽ താമസിക്കുന്നവർ തുടങ്ങിയ ക്ലോർപൈറിഫോസുമായി കൂടുതൽ സമ്പർക്കം പുലർത്തുന്ന മറ്റ് ചില ജനവിഭാഗങ്ങലുടെ മൂത്രത്തിലൂടെയുള്ള TCPy പുറന്തള്ളൽ സാധരണക്കാരുടെ ലെവലുകളേക്കാൾ 5-10 മടങ്ങ് കൂടുതലാണ് എന്ന് കണ്ടെത്തി.
കാലിഫോർണിയ എയർ റിസോഴ്‌സ് ബോർഡ് (CARB) നടത്തിയ എയർ മോണിറ്ററിംഗ് പഠനങ്ങൾ കാലിഫോർണിയ കമ്മ്യൂണിറ്റികളുടെ അന്തരീക്ഷത്തിൽ ക്ലോർപൈറിഫോസ് രേഖപ്പെടുത്തിയിരുന്നു.
ഉയർന്ന ക്ലോർപൈറിഫോസ് ഉപയോഗിക്കുന്ന പ്രദേശങ്ങളിൽ താമസിക്കുന്ന കുട്ടികൾ പലപ്പോഴും ഇപിഎ ഡോസേജുകൾ കവിയുന്ന അളവുകൾക്ക് വിധേയമാകുമെന്ന് വിശകലനങ്ങൾ സൂചിപ്പിക്കുന്നു.
പാസീവ് എയർ സാമ്പിളുകൾ ഉപയോഗിച്ച് വാഷിംഗ്ടൺ സ്റ്റേറ്റിൽ നടത്തിയ ഒരു പഠനത്തിൽ, ഫലവൃക്ഷങ്ങളുടെ വയലിൽ നിന്ന് 250 മീറ്ററിൽ താഴെ താമസിക്കുന്ന വീടുകളിൽ കൂടുതൽ അകലെയുള്ള വീടുകളേക്കാൾ ഉയർന്ന അളവിൽ ക്ലോർപൈറിഫോസ് സാന്ദ്രത ഉണ്ടെന്ന് കാണിച്ചു.
2006-ൽ വാഷിംഗ്ടണിലും കാലിഫോർണിയയിലെ ലിൻഡ്സെയിലും, എയർ സാമ്പിളുകൾ നിരീക്ഷിച്ചു.
ഈ പഠനങ്ങളിൽ രേഖപ്പെടുത്തിയിരിക്കുന്ന വായുവിന്റെ അളവ് കാര്യമായ എക്സ്പോഷറോ പ്രതികൂല ഫലങ്ങളോ ഉണ്ടാക്കാൻ പര്യാപ്തമല്ലെന്ന് കർഷകരും കീടനാശിനി വ്യവസായ ഗ്രൂപ്പുകളും വാദിച്ചു.
ലിൻഡ്‌സെയിൽ നടത്തിയ ഒരു ഫോളോ-അപ്പ് ബയോ മോണിറ്ററിംഗ് പഠനവും അവിടെ സാധാരണയിൽ കവിഞ്ഞ ക്ലോർപൈറിഫോസിന്റെ അളവ് ഉള്ളതായി കാണിച്ചു.
വന്യജീവികളെ ബാധിക്കുന്നത് ജലജീവികൾ
ശുദ്ധജല ജലജീവികളിൽ, രൂക്ഷമായ എക്സ്പോഷറിനോട് ക്രസ്റ്റേഷ്യനുകളും പ്രാണികളും മത്സ്യങ്ങളേക്കാൾ കൂടുതൽ സെൻസിറ്റീവ് ആണെന്ന് കാണിക്കുന്നു.
ജലജീവികളായ പ്രാണികളും മൃഗങ്ങളും ക്ലോർപൈറിഫോസ് ഭക്ഷണത്തിലൂടെയോ അവശിഷ്ടങ്ങളുടെ സമ്പർക്കത്തിലൂടെയോ കഴിക്കുന്നതിനുപകരം വെള്ളത്തിൽ നിന്ന് നേരിട്ട് ആഗിരണം ചെയ്യുന്നതായും കാണിക്കുന്നു.
നദികളിലേക്ക് പുറന്തള്ളുന്ന സാന്ദ്രീകൃത ക്ലോർപൈറിഫോസ് പ്രാണികളെയും ചെമ്മീനിനെയും മത്സ്യങ്ങളെയും നശിപ്പിച്ചതായി കണ്ടെത്തിയിട്ടുണ്ട്.
ബ്രിട്ടനിൽ, റോഡിംഗ് (1985), ഔസ് (2001), വെയ് (2002 2003), കെന്നറ്റ് (2013) എന്നീ നദികളിൽ സാന്ദ്രീകൃത ക്ലോർപൈറിഫോസിന്റെ ചെറിയ റിലീസുകളുടെ ഫലമായി പ്രാണികളും ചെമ്മീനുകളും മത്സ്യങ്ങളും കൊല്ലപ്പെട്ടിട്ടുണ്ട്.
തേനീച്ചകൾ
ക്ലോർപൈറിഫോസിന്റെ രൂക്ഷമായ എക്സ്പോഷർ (വായിലൂടെ എൽഡി50 360ng/bee, കോൺടാക്റ്റ് LD50 70 ng/bee) തേനീച്ചകൾക്ക് നാശം ഉണ്ടാക്കും.
അതുകൊണ്ട് വാഷിംഗ്ടൺ സ്റ്റേറ്റിനായുള്ള മാർഗ്ഗനിർദ്ദേശങ്ങൾ, ഫലവൃക്ഷങ്ങൾ പോലുള്ള പൂച്ചെടികളിൽ പൂവിടുമ്പോൾ 4-6 ദിവസത്തിനുള്ളിൽ ക്ലോർപൈറിഫോസ് ഉൽപ്പന്നങ്ങൾ പ്രയോഗിക്കരുതെന്ന് നിർദ്ദേശിക്കുന്നു.
നിയന്ത്രണങ്ങൾ ഇന്ത്യ
എഫ്എസ്എസ്എഐ (ഫുഡ് സേഫ്റ്റി ആൻറ് സ്റ്റാൻഡേർഡ് അതോറിറ്റി ഓഫ് ഇന്ത്യ) ക്ലോർപൈറിഫോസിന് നിലവിൽ പരിധി നിശ്ചയിച്ചിട്ടില്ല.
ക്ലോർപൈറിഫോസ് വിൽപന അനുവദിക്കുന്നതിനായി ഇന്ത്യൻ ഉദ്യോഗസ്ഥർക്ക് കൈക്കൂലി നൽകിയതിന് 2007-ൽ ഡൗ കുറ്റക്കാരനാണെന്ന് ഇന്ത്യയുടെ സെൻട്രൽ ബ്യൂറോ ഓഫ് ഇൻവെസ്റ്റിഗേഷൻ കണ്ടെത്തിയതിനെത്തുടർന്ന് 2010-ൽ ഇന്ത്യ ഡൗവിനെ വാണിജ്യ പ്രവർത്തനങ്ങളിൽ നിന്ന് 5 വർഷത്തേക്ക് വിലക്കിയിരുന്നു.
2020ൽ ക്ലോർപൈറിഫോസ് ഉൾപ്പടെ 27 കീടനാശിനികൾ നിരോധിക്കാൻ തീരുമാനിച്ച് കേന്ദ്ര സർക്കാർ കരട് ഉത്തരവ് ഇറക്കിയിരുന്നു.
സിംഗപ്പൂർ
2009 ലെ കണക്കനുസരിച്ച് സിംഗപ്പൂരിൽ ചിതൽ നിയന്ത്രണത്തിൽ ക്ലോർപൈറിഫോസ് ഉപയോഗിക്കുന്നത് നിയന്ത്രിച്ചിട്ടുണ്ട്.
2010 മുതൽ ഇത് സൗത്ത് ആഫ്രിക്കയിൽ പാർപ്പിട ഉപയോഗത്തിൽ നിന്ന് നിരോധിച്ചിരുന്നു.
തൈകൾ നനയ്ക്കുന്നതിനുള്ള പരിമിതമായ ഉപയോഗത്തിന് പുറമെയുള്ള മറ്റ് ഉപയോഗങ്ങൾ 2016-ൽ യുണൈറ്റഡ് കിംഗ്ഡത്തിൽ നിരോധിച്ചു.
സ്വീഡനിൽ കാർഷിക ഉപയോഗത്തിന് ക്ലോർപൈറിഫോസ് ഇതുവരെയും അംഗീകരിച്ചിട്ടില്ല.
ഓസ്‌ട്രേലിയൻ പെസ്റ്റിസൈട്സ് വെറ്ററിനറി മെഡിസിൻ അതോറിറ്റിയുടെ ക്ലോർപൈറിഫോസ് കെമിക്കൽ അവലോകനം പുരോഗമിക്കുകയാണ്.
ഹരിതഗൃഹങ്ങളിൽ വളരുന്ന അലങ്കാര സസ്യങ്ങൾ ഒഴികെ മറ്റൊരിടത്തും ക്ലോർപൈറിഫോസ്  ഉപയോഗിക്കുന്നത് ഡെന്മാർക്കിൽ  അംഗീകരിച്ചിട്ടില്ല.
ഈ ഉപയോഗവും 2012 ൽ നിരോധിച്ചു.
യൂറോപ്യന് യൂണിയൻ
2008-ൽ വിൽപന നിരോധിക്കുന്നതുവരെ യൂറോപ്പിലെ വീടുകളിലെയും വാണിജ്യ കെട്ടിടങ്ങളിലെയും പ്രാണികളുടെ ആക്രമണം നിയന്ത്രിക്കാൻ ക്ലോർപൈറിഫോസ് ഉപയോഗിച്ചിരുന്നു.
2020 ജനുവരി 31ന് ശേഷം ക്ലോർപൈറിഫോസിന്റെ വിൽപ്പന അനുവദിക്കില്ലെന്ന് 2019 ഡിസംബർ 6-ന് യൂറോപ്യൻ യൂണിയൻ (ഇയു) പ്രഖ്യാപിച്ചു.
മനുഷ്യന്റെ ആരോഗ്യത്തിന് ബാധകമായ അംഗീകാര മാനദണ്ഡങ്ങൾ ക്ലോർപൈറിഫോസ് പാലിക്കുന്നില്ലെന്ന് നിഗമനം ചെയ്തുകൊണ്ട് യൂറോപ്യൻ ഫുഡ് സേഫ്റ്റി അതോറിറ്റി 2019 ജൂലൈയിൽ ഒരു പ്രസ്താവന പുറത്തിറക്കി.
എലികളിലെ പ്രത്യുത്പാദന വിഷാംശത്തിന് തെളിവുകളൊന്നുമില്ലെന്നും എന്നാൽ ക്ലോർപൈറിഫോസ് ജനിതക വിഷബാധയുണ്ടാക്കുമെന്നും അവർ നിഗമനം ചെയ്തു.
ക്ലോർപൈറിഫോസ് വ്യക്തമായും ശക്തമായ അസറ്റൈൽകോളിനെസ്‌റ്ററേസ് ഇൻഹിബിറ്ററാണെന്നും, അത് കഴിക്കുന്നതിലൂടെയും ശ്വസനത്തിലൂടെയും ചർമ്മത്തിലൂടെയും ആഗിരണം ചെയ്യപ്പെടുമെന്നും എപ്പിഡെമിയോളജിക്കൽ തെളിവുകൾ ഇത് മനുഷ്യവികസന ന്യൂറോടോക്സിനാണെന്ന അനുമാനത്തെ പിന്തുണയ്ക്കുന്നു, പ്രസവത്തിനു മുമ്പുള്ള എക്സ്പോഷർ വൈജ്ഞാനിക പെരുമാറ്റ വൈകല്യങ്ങളും ഉണ്ടാക്കും എന്നും അവർ നിഗമനം ചെയ്തു.
തായ്ലൻഡ്
തായ് നിയമപ്രകാരം ക്ലോർപൈറിഫോസ് 2020 ജൂൺ 1 മുതൽ നിരോധിച്ചു.
കർഷകർക്ക് അവരുടെ സ്റ്റോക്ക് നശിപ്പിക്കാൻ 270 ദിവസത്തെ സമയം അനുവദിച്ചു, അതല്ലാതെ നശിപ്പിക്കാനായി രാസവസ്തുക്കൾ തിരികെ നൽകാൻ കർഷകർക്ക് 90 ദിവസത്തെ സമയപരിധിയും നൽകി.
സമയപരിധിക്ക് ശേഷം, അനധികൃത കാർഷിക രാസവസ്തുക്കൾ കൈവശം വയ്ക്കുന്ന ഏതൊരു വ്യക്തിക്കും ഒരു ദശലക്ഷം ബാറ്റ് പിഴയോ 10 വർഷം തടവോ അല്ലെങ്കിൽ രണ്ടും കൂടിയോ ലഭിക്കും.
ക്ലോർപൈറിഫോസ് 3- മെഥൈൽപിരിഡിനിൽ നിന്നുള്ള മൾട്ടിസ്റ്റെപ്പ് സിന്തസിസ് വഴിയാണ് ഉത്പാദിപ്പിക്കുന്നത്.
ഇതും കാണുക ഓർഗാനോഫോസ്ഫേറ്റ് വിഷബാധ അവലംബം പുറം കണ്ണികൾ ക്ലോർപൈറിഫോസ് ജനറൽ ഫാക്റ്റ് ഷീറ്റ് ക്ലോർപൈറിഫോസ് - പൊതു വസ്തുത ഷീറ്റ് , ദേശീയ കീടനാശിനി വിവര കേന്ദ്രം (PDF) ക്ലോർപൈറിഫോസ് സാങ്കേതിക വസ്തുത ഷീറ്റ് (ആർക്കൈവ് ചെയ്ത പതിപ്പ്) - ദേശീയ കീടനാശിനി വിവര കേന്ദ്രം ക്ലോർപൈറിഫോസ് കീടനാശിനി വിവര പ്രൊഫൈൽ - എക്സ്റ്റൻഷൻ ടോക്സിക്കോളജി നെറ്റ്‌വർക്ക് EPA-യുടെ Chlorpyrifos പേജ് CDC - NIOSH രാസ അപകടങ്ങൾക്കുള്ള പോക്കറ്റ് ഗൈഡ് - ക്ലോർപൈറിഫോസ്
ക്ലോസ്ഡ് സർക്യൂട്ട് ടെലിവിഷൻ ഇംഗ്ലീഷ് വിലാസം https://ml.wikipedia.org/wiki/Closed-circuit_television ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2013 ജൂൺ മുതൽ തുടരുന്നു.
Surveillance cameras on a corner.
ഡോം ടൈപ്പ് CCTV ക്യാമറകൾ
വീഡിയോ ക്യാമറകളിൽ നിന്ന് ട്രാൻസ്മിറ്റ് ചെയ്യുന്ന സിഗ്നലുകൾ  ഒരു പ്രത്യേക സ്ഥലത്തിരുന്ന് കുറച്ച് മോണിറ്ററുകളിൽ നിരീക്ഷിക്കാനുള്ള സംവിധാനമാണ് സിസി ടിവി (CCTV) അഥവാ ക്ലോസ്ഡ് സർക്യൂട്ട് ടെലിവിഷൻ .
ക്ലൌഡറ്റ് കോൾബർട്ട്
ക്ലൌഡറ്റ് കോൾ‌ബർട്ട് (ജീവിതകാലം: സെപ്റ്റംബർ 13, 1903 - ജൂലൈ 30, 1996) അമേരിക്കൻ നാടക, ചലിച്ചിത്രനടിയും ഏതാണ് രണ്ട് പതിറ്റാണ്ടുകാലത്തോളം ഹോളിവുഡിലെ നിറസാന്നിദ്ധ്യവുമായിരുന്ന ഒരു പ്രമുഖ വനിതയായിരുന്നു.
"അതുല്യ സൗന്ദര്യം, പരിഷ്കൃതി, നർമ്മബോധം, ഊർജ്ജ്വസ്വലത എന്നിവയുടെ ശരിയായ മിശ്രണം" എന്ന് അവർ വിശേഷിപ്പിക്കപ്പെട്ടിരുന്നു.
1920 കളിൽ ബ്രോഡ്‍വേ പ്രൊഡക്ഷനിലൂടെ തന്റെ കരിയർ ആരംഭിച്ച കോൾബർട്ട്, ശബ്ദ ചിത്രങ്ങളുടെ ആവിർഭാവത്തോടെ അതിലേയ്ക്കു കൂടുമാറ്റം നടത്തി.
പ്രാഥമികമായി പാരമൗണ്ട് പിക്ചേഴ്സുമായി ബന്ധപ്പെട്ടു പ്രവർത്തിച്ചിരുന്ന അവർ ക്രമേണ ഒരു ഫ്രീലാൻസ് അഭിനേത്രിയായി മാറി.
ഇറ്റ് ഹാപ്പൻഡ് വൺ നൈറ്റ് (1934) എന്ന ചിത്രത്തിലെ അഭിനയത്തിന് അവർക്ക് അക്കാദമി പുരസ്കാരം ലഭിക്കുകയുണ്ടായി.
അവരുടെ മറ്റ് പ്രധാനപ്പെട്ട ചിത്രങ്ങളിൽ ക്ലിയോപാട്ര (1934), ദ പാം ബീച്ച് സ്റ്റോറി (1942) എന്നിവ ഉൾപ്പെടുന്നു.
പുരസ്കാരങ്ങളും അംഗീകാരങ്ങളും Year Award Category Film Result Ref 1935 Academy Award Best Actress It Happened One Night വിജയിച്ചു 1936 Academy Award Best Actress Private Worlds നാമനിർദ്ദേശം 1945 Academy Award Best Actress Since You Went Away നാമനിർദ്ദേശം 1959 Tony Award Best Actress The Marriage-Go-Round നാമനിർദ്ദേശം 1960 Hollywood Walk of Fame Star at 6812 Hollywood Blvd. — Inducted 1980 Sarah Siddons Award The Kingfisher വിജയിച്ചു 1984 Film Society of Lincoln Center Lifetime Achievement Award — വിജയിച്ചു 1985 Drama Desk Drama Desk Special Award Aren't We All വിജയിച്ചു 1987 Primetime Emmy Award Outstanding Supporting Actress The Two Mrs. Grenvilles നാമനിർദ്ദേശം 1988 Golden Globe Award Best Supporting Actress in a Series The Two Mrs. Grenvilles വിജയിച്ചു 1989 Kennedy Center Honors Lifetime Achievement Award — വിജയിച്ചു 1990 San Sebastián International Film Festival Donostia Award — വിജയിച്ചു 1999 American Film Institute Greatest Female Stars — 12th തിരഞ്ഞെടുത്ത ഫിലിമോഗ്രഫി
The following is a list of feature films in which Colbert had top billing.
The Hole in the Wall (1929) Young Man of Manhattan (1930) Manslaughter (1930) Honor Among Lovers (1931) Secrets of a Secretary (1931) The Wiser Sex (1932) Misleading Lady (1932) The Man from Yesterday (1932) Tonight Is Ours (1933) Three-Cornered Moon (1933) Torch Singer (1933) Four Frightened People (1934) Cleopatra (1934) Imitation of Life (1934) The Gilded Lily (1935) Private Worlds (1935) She Married Her Boss (1935) The Bride Comes Home (1935) Maid of Salem (1937) I Met Him in Paris (1937) Tovarich (1937) Zaza (1939) Midnight (1939) It's a Wonderful World (1939) Drums Along the Mohawk (1939) Arise, My Love (1940) Skylark (1941) Remember the Day (1941) The Palm Beach Story (1942) No Time for Love (1943) So Proudly We Hail!
(1943) Since You Went Away (1944) Practically Yours (1944) Guest Wife (1945) Tomorrow Is Forever (1946) Without Reservations (1946) The Secret Heart (1946) The Egg and I (1947) Sleep, My Love (1948) Family Honeymoon (1949) Bride for Sale (1949) Three Came Home (1950) The Secret Fury (1950) Thunder on the Hill (1951) Let's Make It Legal (1951) The Planter's Wife (1952) Texas Lady (1955) ഇതും കാണുക List of actors with Academy Award nominations അവലംബങ്ങൾ ഗ്രന്ഥസൂചി ബാഹ്യ ലിങ്കുകൾ Wikimedia Commons has media related to Claudette Colbert .
ക്ലൌഡറ്റ് കോൾബർട്ട് at the Internet Broadway Database ഇന്റർനെറ്റ് മൂവി ഡാറ്റാബേസിൽ നിന്ന് ക്ലൌഡറ്റ് കോൾബർട്ട് ക്ലൌഡറ്റ് കോൾബർട്ട് ടി.സി.എം. മൂവി ഡേറ്റാബേസിൽ ക്ലൌഡറ്റ് കോൾബർട്ട് ഓൾ മൂവി വെബ്‌സൈറ്റിൽ Claudette Colbert at Virtual History
ക്ലൗഡിയ റാങ്കൈൻ
ക്ലൗഡിയ റാങ്കൈൻ (ജനിച്ചത് 1963ൽ) ഒരു അമെരിക്കൻ കവിയും പ്രബന്ധരചയിതാവും നാടകകൃത്തും അനേകം ഓർമ്മപ്പുസ്തകങ്ങളുടെ എഡിറ്ററും ആണ്.
അവർ 5 വാല്യം കവിതയും 2 നാടകങ്ങളും അനേകം പ്രബന്ധങ്ങളും എഴുതിയിട്ടുണ്ട്.
ക്ലൗഡിയയുടെ ഏറ്റവും പുതിയ കൃതി Citizen: An American Lyric ആണ്.
ഇതിനു 2014ലെ ലോസ് ഏഞ്ചലസ് ടൈംസ് അവാർഡ്, 2015ലെ കവിതയ്ക്കുള്ള നാഷണൽ ബൂക് ക്രിറ്റിക്ക്സ് സർക്കിൾ അവാർഡ് ഈ പുസ്തകമാണ് ഈ അവാർഡിന്റെ ചരിത്രത്തിൽ ആദ്യമായി കവിതയ്ക്കും വിമർശനത്തിനും നോമിനേഷൻ ലഭിച്ചത്.
പുരസ്കാരങ്ങളും ബഹുമതികളും 2014 National Book Critics Circle Award (Poetry) winner for Citizen: An American Lyric 2014 National Book Critics Circle Award (Criticism) finalist for Citizen: An American Lyric 2014 California Book Awards Poetry Finalist for Citizen: An American Lyric 2015 PEN/Open Book Award for Citizen 2015 PEN Center USA Poetry Award: for Citizen: An American Lyric 2015 New York Times Bestseller for Citizen: An American Lyric 2015 Los Angeles Times Book Prize in Poetry for Citizen: An American Lyric 2015 NAACP Image Award for Outstanding Literary Work in Poetry for Citizen: An American Lyric 2015 Forward Prize for Citizen: An American Lyric 2016 MacArthur Fellowship .
2016 United States Artist Zell Fellowship.
തിരഞ്ഞെറ്റുത്ത പ്രസിദ്ധീകരണങ്ങൾ The End of the Alphabet , Grove Press , 1998; Plot ,  Grove Press, 2001; Don't Let Me Be Lonely: An American Lyric , Graywolf Press , 2004.
ISBN 9781555974077 Citizen: An American Lyric , Graywolf Press, 2014, ISBN 978-1-55597-348-3
Awards and honors അവലംബം
6-ആം നൂറ്റാണ്ട് ഇംഗ്ലീഷ് വിലാസം https://ml.wikipedia.org/wiki/6th_century_BC
6-ആം നൂറ്റാണ്ട് ക്രി.
600 ഒന്നാം ദിവസം ആരംഭിച്ചു, ക്രി.
501 അവസാന ദിവസം അവസാനിച്ചു.
500-ഇലെ ലോക ഭൂപടം
പശ്ചിമേഷ്യയിൽ (near east) ഈ നൂറ്റാണ്ടിന്റെ ഒന്നാം പകുതി നവ ബാബിലോണിയൻ അഥവാ ചാൽദിയൻ സാമ്രാജ്യത്തിന്റെ അധീനതയിലായിരുന്നു.
7-ആം നൂറ്റാണ്ടിന്റെ അന്ത്യത്തിൽ അസ്സീറിയൻ ഭരണത്തിനെതിരെ വിജയകരമായി പടനയിച്ചാണ് ഈ സാമ്രാജ്യം നിലവിൽ വന്നത്.
നെബുക്കദ്നെസ്സർ II ജെറൂസലേം പിടിച്ചടക്കി നഗരത്തിലെ ജനങ്ങളിൽ ഭൂരിഭാ‍ഗത്തെയും തങ്ങളുടെ ഭൂമിയിലേയ്ക്ക് മാറ്റിയതോടെ യൂദാ സാമ്രാജ്യം ക്രി.
587 -ൽ അവസാനിച്ചു.
പേർഷ്യൻ സാമ്രാജ്യത്തിന്റെ സ്ഥാപകനായ സൈറസ് ബാബിലോണിയൻ ഭരണത്തെ ക്രി.
540-കളിൽ അവസാനിപ്പിച്ചു.
ലോകത്ത് അന്നുവരെയുള്ളതിൽ ഏറ്റവും വലിയ സാമ്രാജ്യമായി പേർഷ്യൻ സാമ്രാജ്യം വളർന്നു.
ക്രിക്കറ്റ് നിയമങ്ങൾ ഇംഗ്ലീഷ് വിലാസം https://ml.wikipedia.org/wiki/Laws_of_cricket
ക്രിക്കറ്റ് കളിയുടെ അടിസ്ഥാന ശിലകളാണ് ക്രിക്കറ്റ് നിയമങ്ങൾ .
ലോകമെമ്പാടും കളിക്കുന്ന അംഗീകൃത ക്രിക്കറ്റ് മത്സരങ്ങളെ അദൃശ്യമായി നിയന്ത്രിക്കുന്നത് ക്രിക്കറ്റ് നിയമങ്ങളാണ്.
ഇംഗ്ലണ്ടിലെ മെരിലെബോൺ ക്രിക്കറ്റ് ക്ലബ്ബാണ് ക്രിക്കറ്റ് നിയമങ്ങളെ രൂപീകരിച്ചെടുത്തത്.
കാലാനുസൃതമായ വിവിധ മാറ്റങ്ങൾക്ക് വിധേയമായിട്ടുണ്ടെങ്കിലും ക്രിക്കറ്റ് നിയമങ്ങൾ അന്തിമമായി പഴയ ചട്ടക്കൂടിൽ തന്നെയാണ് നിലനിൽക്കുന്നത്.
ക്രിക്കറ്റ് നിയമങ്ങളെ അടിസ്ഥാനപരമായി 8 വിഭാഗങ്ങളായി തിരിച്ചിരിക്കുന്നു.
ക്രിക്കറ്റ് നിയമങ്ങൾ കളിക്കാരെയും ഒഫീഷ്യലുകളെയും സംബന്ധിക്കുന്നത് നിയമം 1: കളിക്കാർ
ഒരു ക്രിക്കറ്റ് ടീം ക്യാപ്റ്റനുൾപ്പടെ 11 കളിക്കാർ ഉൾപ്പെട്ടതാണ്.
എന്നിരുന്നാലും ഔദ്യോഗികമല്ലാത്ത മത്സരങ്ങളിൽ ടീമുകൾ തമ്മിലുള്ള ധാരണപ്രകാരം പതിനൊന്നിലേറെ കളിക്കാരെ ഒരു ടീമിൽ ഉൾപ്പെടുത്താൻ കഴിയും, എന്നാൽ പതിനൊന്നിലേറെ കളിക്കാർക്ക് ഒരു സമയം ഫീൽഡിൽ ഇറങ്ങാൻ സാധിക്കില്ല.
നിയമം 2: പകരം കളിക്കാർ (സബ്സ്റ്റിറ്റ്യൂട്ടുകൾ)
കളിക്കിടെ പരിക്കേൽക്കുന്ന ഫീൽഡറിന് പകരമായി സബ്സ്റ്റിറ്റ്യൂട്ട് ഫീൽഡറെ ഇറക്കാവുന്നതാണ്.
എന്നാൽ അങ്ങനെയിറങ്ങുന്ന സബ്സ്റ്റിറ്റ്യൂട്ടുകൾക്ക് ബാറ്റിങ്ങും , ബോളിങ്ങും ചെയ്യാനോ, വിക്കറ്റ് കീപ്പറാകാനോ , ക്യാപ്റ്റൻസി ഏറ്റെടുക്കാനോ അവകാശമില്ല.
പരിക്കേറ്റ ഫീൽഡർ പരിക്ക് ഭേദമായെങ്കിൽ തിരിച്ചെത്തേണ്ടതാണ്.
പരിക്ക് മൂലം ഓടാൻ കഴിയാത്ത ബാറ്റ്സ്മാന് പകരം ഓടാനായി റണ്ണറെ ഏർപ്പെടുത്താം 
എന്ന നിയമം ഐസിസി നിർത്തലാക്കി നിയമം 3: അമ്പയർമാർ
ഒരു ക്രിക്കറ്റ് മത്സരത്തിൽ 2 അമ്പയർമാരാണ് ഫീൽഡിൽ ഉണ്ടാകേണ്ടത്.
ക്രിക്കറ്റ് നിയമങ്ങൾ പാലിക്കുന്നുണ്ടോയെന്ന് പരിശോധിക്കുന്നതും, ആവശ്യമായ തീരുമാനങ്ങൾ എടുക്കുന്നതുമെല്ലാം അമ്പയർമാരുടെ ജോലിയാണ്.
ക്രിക്കറ്റ് നിയമങ്ങൾ പ്രകാരം നിർബന്ധമില്ലെങ്കിലും വലിയ മത്സരങ്ങൾക്ക് ഫീൽഡ് അമ്പയർമാരെ നിർണായക തീരുമാനങ്ങളെടുക്കാൻ സഹായിക്കാനായി ഒരു മൂന്നാം അമ്പയറിനെയും (ടി.വി. അമ്പയർ) ഫീൽഡിനുപുറത്ത് നിയോഗിക്കാവുന്നതാണ്.
നിയമം 4: സ്കോറർമാർ
അമ്പയർമാരുടെ ആംഗ്യങ്ങളനുസരിച്ച് സ്കോർ രേഖപ്പെടുത്താനായി 2 സ്കോറർമാരാണ് ഉള്ളത്.
ഉപകരണങ്ങളെയും  ക്രിക്കറ്റ് പിച്ച് രൂപരേഖയേയും സംബന്ധിക്കുന്നത് ടെസ്റ്റ് ക്രിക്കറ്റിൽ ഉപയോഗിക്കുന്ന ബോൾ ക്രിക്കറ്റ് പിച്ചിന്റെ രൂപരേഖ സ്റ്റമ്പും ബെയ്ലുകളും ഉൾപ്പെട്ട ഒരു വിക്കറ്റ് നിയമം 5: ബോൾ
ഒരു ക്രിക്കറ്റ് ബോളിന് 22.4 മുതൽ 22.9 സെന്റിമീറ്റർ വരെ ചുറ്റളവും, 155.9 മുതൽ 163 വരെ ഗ്രാം ഭാരവും ഉണ്ടായിരിക്കണം.
ഒരു സമയം ഒരു പന്ത് മാത്രമേ കളിക്ക് ഉപയോഗിക്കുവാൻ പാടുള്ളു.
ഏതെങ്കിലും വിധേന ആ പന്ത് നഷ്ടപ്പെട്ടാൽ ആ പന്തിന് തുല്യമായ പഴക്കമുള്ള മറ്റൊരു പന്ത് ഉപയോഗിച്ച് കളി തുടരാം.
പന്തിന്റെ പഴക്കവും പെരുമാറ്റവും കളിയെ വളരെയധികം സ്വാധീനിക്കുന്നതിനാലാണ് ഇത്.
ഓരോ ഇന്നിങ്സിന്റെയും തുടക്കത്തിൽ പന്ത് മാറ്റുന്നതാണ്.
ഫീൽഡിങ് ടീമിന്റെ അഭ്യർത്ഥന പ്രകാരം ആവശ്യമെങ്കിൽ അമ്പയർക്ക് പന്ത് മാറ്റാവുന്നതാണ്.
ഏകദിനത്തിൽ 34ഉം, ടെസ്റ്റിൽ 80ഉം ഓവറുകൾ കഴിയുമ്പോൾ പന്ത് മാറ്റാവുന്നതാണ്.
നിയമം 6: ബാറ്റ്
ക്രിക്കറ്റ് ബാറ്റിന് 97 സെന്റിമീറ്ററിലധികം നീളവും, 10.8 സെന്റിമീറ്ററിലധികം വീതിയും അനുവദനീയമല്ല.
ബാറ്റ് പിടിച്ചിരിക്കുന്ന കൈയ്യും, ഗ്ലൗവും ബാറ്റിന്റെ തന്നെ ഭാഗമായി കണക്കാക്കും.
ബാറ്റിന്റെ ബ്ലേഡ് (അടിക്കുന്ന വശം) തീർത്തും തടിയുപയോഗിച്ചുള്ളതാകണം.
ലോഹങ്ങൾ ഉപയോഗിച്ച് നിർമിച്ചിരിക്കുന്ന ബാറ്റ് കളിക്ക് ഉപയോഗിക്കാൻ പാടില്ല.
നിയമം 7: പിച്ച്
ദീർഘചതുരാകൃതിയിൽ 22 യാർഡ് (20.12 മീറ്റർ ) നീളവും, 10 അടി (3.05 മീറ്റർ) വീതിയുമുള്ള ക്രിക്കറ്റ് ഗ്രൗണ്ടിന്റെ മധ്യത്തിലായി വരുന്ന ഒരു ഭാഗമാണ് പിച്ച്.
സാധാരണയായി പ്രൊഫഷണൽ ക്രിക്കറ്റ് മത്സരങ്ങളിൽ ഗ്രാസ് സർഫസിലായിരിക്കും കളി നടക്കുക.
ഗ്രൗണ്ട് അതോറിറ്റികൾക്ക് തന്നെ അതത് ഗ്രൗണ്ടിലെ പിച്ച് തിരഞ്ഞെടുക്കാനും,നിർമ്മിക്കാനും,ഒരുക്കാനും അനുവാദമുണ്ട്.
എന്നാൽ മത്സരം തുടങ്ങിക്കഴിഞ്ഞ ശേഷം പിച്ചിൽ എന്ത് ചെയ്യണം എന്ന് തീരുമാനിക്കാനുള്ള അവകാശം അമ്പയർക്ക് മാത്രമാണ്.
പിച്ച് കളിക്കുവേണ്ടി അനുയോജ്യമാണോ എന്ന് പരിശോധിക്കുന്നതും അമ്പയർമാരാണ്.
പിച്ച് കളിക്കുവേണ്ടി യോഗ്യമല്ലെങ്കിൽ ഇരു ക്യാപ്റ്റന്മാരുടെയും അനുവാദത്തോടെ പിച്ച് മാറ്റാനും അമ്പയർക്ക് കഴിയും.
നിയമം 8: വിക്കറ്റുകൾ
3 തടി സ്റ്റമ്പുകളും , 2 ബെയ്ലുകളും ഉൾപ്പെട്ടതാണ് ഒരു വിക്കറ്റ്.
സ്റ്റമ്പിന് 28 ഇഞ്ച് (71 സെന്റിമീറ്റർ) നീളം ഉണ്ടായിരിക്കും.
പിച്ചിന് ലംബമായി വരുന്ന രീതിയിൽ തുല്യ അകലത്തിലായിരിക്കും 3 സ്റ്റമ്പുകളും ഉറപ്പിക്കുന്നത്.
സ്റ്റമ്പിന്റെ മുകൾഭാഗത്താണ് 2 ബെയ്ലുകൾ വെക്കുന്നത്.
സ്റ്റമ്പിൽ നിന്ന് 1.3 സെന്റിമീറ്ററിൽ അധികം ഉയരത്തിൽ ബെയ്ലുകൾ കാണപ്പെടാൻ പാടില്ല.
പുരുഷ ക്രിക്കറ്റിൽ 10.95 സെന്റിമീറ്റർ നീളമുള്ള ബെയ്ലുകളാണ് ഉപയോഗിക്കുന്നത്.
വിക്കറ്റുകളെപ്പറ്റിയുള്ള അധിക വിശദീകരണങ്ങൾ ക്രിക്കറ്റ് നിയമങ്ങളിലെ അപ്പെന്റിക്സ് എ യിലാണ് പരാമർശിച്ചിരിക്കുന്നത്.
നിയമം 9: ബൗളിങ്, പോപ്പിങ്, റിട്ടേൺ ക്രീസുകൾ
ക്രീസുകളുടെ സ്ഥാനത്തേക്കുറിച്ചും അളവുകളെക്കുറിച്ചും ക്രിക്കറ്റ് നിയമങ്ങളിൽ വ്യക്തമായി പരാമർശിച്ചിട്ടുണ്ട്.
സ്റ്റമ്പുകളുടെ അതേ നേർ രേഖയിലാണ് ബൗളിങ് ക്രീസ് രേഖപ്പെടുത്തുന്നത്.
ഓരോ ബൗളിങ് ക്രീസും 264 സെന്റിമീറ്റർ വീതം നീളമുള്ളതായിരിക്കണം.
ബൗളിങ് ക്രീസിന് സമാന്തരമായാണ് പോപ്പിങ് ക്രീസ് അടയാളപ്പെടുത്തുന്നത്.
ബൗളിങ് ക്രീസിനെക്കാൾ 120 സെന്റിമീറ്റർ മുൻപിലായാണ് പോപ്പിങ് ക്രീസ് അടയാളപ്പെടുത്തുന്നത്.
ബൗളർ പന്തെറിയുമ്പോൾ പോപ്പിങ് ക്രീസിന്റെ പുറത്ത് കാൽ വച്ചിട്ടുണ്ടോ എന്ന് പരിശോധിച്ചാണ് മുൻകാൽ നോബോളുകൾ (ഫ്രണ്ട്ഫുട്ട് നോബോൾ) കണ്ടുപിടിക്കുന്നത്.
പോപ്പിങ് ക്രീസിന്റെ നീളം സാങ്കല്പികമായി ബൗണ്ടറി ലൈൻ വരെയും തുടരുന്നു.
എന്നാൽ സ്റ്റമ്പിന്റെ രണ്ട് വശത്തും ആറടിയെങ്കിലും നീളത്തിൽ പോപ്പിങ് ക്രീസ് അടയാളപ്പെടുത്തിയിരിക്കണം എന്നാണ് ചട്ടം.
ബൗളിങ് ക്രീസിനും പോപ്പിങ് ക്രീസിനും കുറുകെയാണ് റിട്ടേൺ ക്രീസ് അടയാളപ്പെടുത്തുന്നത്.
പോപ്പിങ് ക്രീസിൽനിന്ന് ആരംഭിച്ച് അനന്തമായി നീണ്ടുപോകുന്ന രേഖയാണിത്.
പോപ്പിങ് ക്രീസിൽനിന്ന് 240 സെന്റിമീറ്റർ നീളത്തിലാണ് സ്റ്റമ്പിന് ഇരുവശത്തും റിട്ടേൺ ക്രീസ് അടയാളപ്പെടുത്തുന്നത്.
നിയമം 10: കളിക്കുന്ന സ്ഥലത്തിന്റെ നിർമ്മാണവും, പരിചരണവും
ക്രിക്കറ്റ് കളിയുടെ ഗതിയെ നിർണയിക്കുന്നതിൽ പിച്ചിന് വലിയ പങ്കുണ്ട്.
പന്തിന്റെ ബൗൺസും, സ്വിങ്ങുമെല്ലാം നിർണയിക്കുന്നതിൽ പിച്ച് വലിയ പങ്ക് വഹിക്കുന്നുണ്ട്.
അതിനാൽ പിച്ചിന്റെ മേൽനോട്ടം സംബന്ധിച്ച് നിയമം അനിവാര്യമാണ്.
പിച്ച് ഒരുക്കൽ, റോളിങ്, പരിചരണം തുടങ്ങിയ കാര്യങ്ങൾ എങ്ങനെയാണ് നിർവഹിക്കേണ്ടത് എന്ന് ഈ നിയമത്തിൽ വിശദമായി പ്രതിപാദിച്ചിരിക്കുന്നു.
നിയമം 11: പിച്ച് കവർ ചെയ്യൽ (മൂടിയിടുക)
മഴയോ, മഞ്ഞോ ഉണ്ടാകുമ്പോഴാണ് സാധാരണയായി പിച്ച് മൂടിയിടുന്നത്.
നനഞ്ഞ പിച്ചിലും ഉണങ്ങിയ പിച്ചിലും പന്തിന്റെ സ്വഭാവം വ്യത്യസ്തമായിരിക്കും എന്നതിനാലാണ് ഇങ്ങനെ ചെയ്യുന്നത്.
പിച്ച് കവറിങ് നിയന്ത്രണങ്ങൾ ഇരു ക്യാപ്റ്റന്മാരുടെയും സമ്മതത്തോടെ മാത്രമേ നടപ്പിലാക്കാൻ സാധിക്കൂ.
ബൗളർ റണ്ണപ്പ് ചെയ്യുന്ന ഗ്രൗണ്ടിന്റെ ഭാഗങ്ങളും മൂടിയിടേണ്ടത് തെന്നിവീഴലുകളും പരിക്കുകളും ഒഴിവാക്കാൻ അത്യന്താപേക്ഷിതമാണ്.
കളിയുടെ ഘടന സംബന്ധിക്കുന്നത് നിയമം 12: ഇന്നിങ്സ്
ക്രിക്കറ്റ് മത്സരത്തിന്റെ ദൈർഘ്യം സംബന്ധിച്ചുള്ള ഒരു പദമാണ് ഇന്നിങ്സ്.
സാമാന്യമായി ഒരു ടീമിന്റെ ബാറ്റിങ് അല്ലെങ്കിൽ ബൗളിങ്ങ് തുടരുന്ന കാലയളവിനെ ഇന്നിങ്സ് എന്നു പറയാം.
ടെസ്റ്റ് മത്സരങ്ങളിൽ ഒരു ടീമിന്റെ പത്തു വിക്കറ്റുകളും നഷ്ടപ്പെടുകയോ, നിശ്ചിത ദിവസങ്ങൾക്കപ്പുറത്തേക്ക് മത്സരം നീളുകയോ, ടീം ഡിക്ലയർ ചെയ്യുകയോ, വിജയം ലക്ഷ്യമാക്കി ബാറ്റു ചെയ്യുന്ന ടീം ആദ്യം ബാറ്റു ചെയ്ത ടീമിന്റെ സ്കോർ മറികടക്കുകയോ ചെയ്യുമ്പോൾ ആ ഇന്നിങ്സ് അവസാനിച്ചതായി കണക്കാക്കും.
ഏകദിന മത്സരങ്ങളിൽ 50 ഓവറുകൾ പൂർത്തിയാക്കപ്പെടുകയോ, വിജയം ലക്ഷ്യമാക്കി ബാറ്റു ചെയ്യുന്ന ടീം ആദ്യം ബാറ്റു ചെയ്ത ടീമിന്റെ സ്കോർ മറികടക്കുകയോ, പത്തു വിക്കറ്റുകൾ നഷ്ടപ്പെടുകയോ ചെയ്യുമ്പോൾ ഇന്നിങ്സ് പൂർത്തിയാകുന്നു.
നിയമം 13: ഫോളോ ഓൺ
ടെസ്റ്റ് ക്രിക്കറ്റിൽ ആദ്യ ഇന്നിങ്സിൽ ആദ്യം ബാറ്റ് ചെയ്ത ടീമിനെക്കാൾ നിശ്ചിത തോതിൽ കുറവ് റൺസ് സ്കോർ ചെയ്ത, രണ്ടാമത് ബാറ്റ് ചെയ്യുന്ന ടീമിനോട് തുടർച്ചയായി അവരുടെ രണ്ടാമത്തെ ഇന്നിങ്സ് കളിക്കാൻ ആദ്യ ടീമിന് ആവശ്യപ്പെടാം.
ഇതിനെയാണ് ഫോളോ ഓൺ എന്ന് പറയുന്നത്.
നിയമം 14: ഇന്നിങ്സ് ഡിക്ലയർ ചെയ്യുക , ഉപേക്ഷിക്കുക
പന്ത് ഡെഡ് ആയിരിക്കുന്ന ഏത് സമയത്തും ബാറ്റിങ്ങ് ടീമിന്റെ ക്യാപ്റ്റന് ഇന്നിങ്സ് ഡിക്ലയർ ചെയ്യാൻ അനുവാദമുണ്ട്, അതുപോലെ ഇന്നിങ്സ് ആരംഭിക്കുന്നതിന് മുൻപ് ഇന്നിങ്സ് ഉപേക്ഷിക്കാനും ക്യാപ്റ്റന് തീരുമാനമെടുക്കാൻ സാധിക്കും.
നിയമം 15: ഇടവേളകൾ
ഓരോ ദിവസത്തെയും കളികകൾ തമ്മിൽ ഇടവേളകൾ ഉണ്ട്, ഇത് കൂടാതെ ഇന്നിങ്സ് അവസാനിക്കുമ്പോഴും, ഉച്ചഭക്ഷണസമയത്തും, വെള്ളം കുടിക്കാനുമെല്ലാം ഇടവേളകൾ നൽകാറുണ്ട്.
ഇടവേള കളുടെ സമയവും ദൈർഘ്യവും സംബന്ധിച്ച് കളി ആരംഭിക്കുന്നതിനുമുൻപ് തന്നെ ധാരണയിലെത്താറുണ്ട്.
നിയമം 16: കളി തുടങ്ങൽ, നിർത്തിവെക്കൽ
ഒരു ഇടവേളക്കു ശേഷം കളി ആരംഭിക്കുന്നത് അമ്പയർ പ്ലേ എന്ന് പറഞ്ഞതിന് ശേഷം മാത്രമാണ്, അതുപോലെ "ടൈം" എന്ന് പറഞ്ഞതിനുശേഷമാണ് കളി അവസാനിപ്പിക്കുന്നത്.
നിയമം 17: ഫീൽഡിലെ പരിശീലനം
കളിതുടങ്ങുന്നതുന് മുൻപോ അവസാനിച്ച് ശേഷമോ മാത്രമേ ഫീൽഡിൽ പരിശീലനം ചെയ്യാൻ കളിക്കാർക്ക് അനുവാദമുള്ളു.
അമ്പയറിന്റെ അനുവാദത്തോടെ മാത്രമേ ബൗളർ ട്രയൽ റണ്ണപ് എടുക്കുവാൻ പാടുള്ളു.
സ്കോറിങ്ങും വിജയവും സംബന്ധിക്കുന്നത് നിയമം 18: റൺസ് നേടുന്നത്
ഇരു ബാറ്റ്സ്മാന്മാരും സ്വന്തം എൻഡിൽനിന്ന് മറുബാറ്റ്സ്മാന്റെ എൻഡിലേക്ക് ഓടുമ്പോഴാണ് റൺസ് നേടുന്നത്.
ഒരേ പന്തിൽനിന്ന് തന്നെ നിരവധി റൺസ് നേടാൻ കഴിയും നിയമം 19: ബൗണ്ടറികൾ
ഫീൽഡിന്റെ ചുറ്റും വൃത്താകൃതിയിലാണ് ബൗണ്ടറി ലൈൻ അടയാളപ്പെടുത്തുന്നത്.
ബാറ്റ്സ്മാൻ അടിക്കുന്ന പന്ത് ഒന്നോ അതിലധികമോ തവണ ഫീൽഡിൽ കുത്തിയശേഷം ബൗണ്ടറിലൈൻ കടന്നാൽ നാലു റൺസും, ഫീൽഡിൽ സ്പർശിക്കാതെ നേരിട്ട് ബൗണ്ടറി ലൈൻ കടന്നാൽ ആറു റൺസും ബാറ്റ്മാൻ ലഭിക്കുന്നു.
നിയമം 20: ബോൾ നഷ്ടപ്പെടുക (ലോസ്റ്റ് ബോൾ)
കളിക്കിടെ പന്ത് തിരിച്ചെടുക്കാൻ കഴിയാത്ത സാഹചര്യമുണ്ടായാൽ ഫീൽഡിങ് ടീമിന് ലോസ്റ്റ് ബോൾ വിളിക്കാവുന്നതാണ്.
ഇതിലൂടെ ബാറ്റിങ് ടീമിന് നോബോളോ, വൈഡോ ഉണ്ടെങ്കിൽ അതിലൂടെ ലഭിക്കുന്ന റൺസും, 6 അധിക റൺസും, ലോസ്റ്റ് ബോൾ വിളിക്കുന്നതിനുമുൻപ് ബാറ്റ്സ്മാന്മാർ ഓടിയെടുത്ത റൺസും സ്കോറിനൊപ്പം ലഭിക്കുന്നതാണ്.
ഇത് അന്താരാഷ്ട്ര ക്രിക്കറ്റിൽ അസാധാരണമായ ഒരു പ്രതിഭാസമാണ്.
നിയമം 21: മത്സരഫലം
മത്സരത്തിൽ കൂടുതൽ റൺസ് നേടിയ ടീമാണ് അന്തിമവിജയികൾ.
മത്സരം അവസാനിക്കുമ്പോൾ ഇരു ടീമുകളുടെയും സ്കോർ തുല്യമാണെങ്കിൽ മത്സരം ടൈ ആയതായി പ്രഖ്യാപിക്കുന്നു.
ടെസ്റ്റ് മത്സരം പോലെയുള്ള മത്സരരൂപങ്ങളിൽ നിശ്ചിത സമയം അവസാനിക്കുന്നതിനകം ഫലമുണ്ടായില്ലെങ്കിൽ മത്സരം ഡ്രോ ആയതായി പ്രഖ്യാപിക്കുന്നു നിയമം 22: ഓവർ
നോബോളുകളും , വൈഡുകളും ഉൾപ്പെടാതെ ഒറോവറിൽ 6 പന്തുകളാണ് ഉള്ളത്.
ആറു പന്തുകൾ എറിഞ്ഞുകഴിയുമ്പോൾ ആ ബൗളറിന് പകരം മറ്റൊരാൾ പന്തെറിയാനെത്തുന്നു.
ഒരേ ബൗളർക്ക് തന്നെ തുടർച്ചയായി ഒന്നിലേറെ ഓവറുകൾ എറിയാൻ സാധിക്കില്ല.
നിയമം 23: ഡെഡ് ബോൾ
പന്ത് സജീവമായിരിക്കാത്ത അവസ്ഥയാണ് ക്രിക്കറ്റിൽ ഡെഡ് ബോൾ എന്നതുകൊണ്ട് ഉദ്ദേശിക്കുന്നത്.
ബൗളർ തന്റെ റണ്ണപ്പ് ആരംഭിക്കുമ്പോൾ പന്ത് സജീവമാകുന്നു.
സാധാരണയായി പല കാരണങ്ങൾകൊണ്ട് ഒരു പന്ത് ഡെഡ് ബോൾ ആകാം- ഒരു ബാറ്റ്സ്മാൻ പുറത്തായിക്കഴിയുമ്പോൾ, ഒരു ബൗണ്ടറി  നേടിക്കഴിയുമ്പോൾ, അല്ലെങ്കിൽ പന്ത് അന്തിമമായി ഫീൽഡറിന്റെയോ വിക്കറ്റ് കീപ്പറുടെയോ കൈയ്യിൽ എത്തുമ്പോൾ പന്ത് ഡെഡ് ബോൾ ആകുന്നു.
ഒരു ഡെഡ് ബോളിൽ ബാറ്റ്സ്മാനെ പുറത്താക്കുകയോ, റൺസ് നേടുകയോ ചെയ്യാൻ കഴിയില്ല.
നിയമം 24: നോ ബോൾ
നിരവധി കാരണങ്ങളാൽ ഒരു പന്ത് നോബോൾ ആയി വിധിക്കപ്പെടാം:
ബൗളിങ് ക്രീസ്, പോപ്പിങ് ക്രീസ് എന്നിവിടങ്ങളിൽ അനുവദനീയമല്ലാത്ത രീതിയിൽ ബൗളറുടെ കാൽപ്പാദം സ്പർശിക്കുക, ഫീൽഡ് വിന്യാസത്തിലെ നിലവിലുള്ള നിയമങ്ങൾ തെറ്റിച്ചുകൊണ്ട് ബൗൾ ചെയ്യുക, നിയമാനുസൃതമല്ലാത്ത ബൗളിങ് ആക്ഷൻ, ബൗളർ എറിഞ്ഞ പന്ത് ബാറ്റ്സ്മാന്റെ സമീപത്ത് എത്തുന്നതിനുമുൻപ് രണ്ടിലേറെ തവണ നിലത്ത് കുത്തി ഉയരുക, അപകടകരമായ രീതിയിൽ ബൗൾ ചെയ്യുക, ബാറ്റ്സ്മാൻ പന്ത് അടിക്കാൻ ശ്രമിക്കുകയോ, പന്ത് സ്റ്റമ്പ് കടന്ന് പിന്നിലേക്ക് പോവുകയോ ചെയ്യുന്നതിനുമുൻപ് വിക്കറ്റ് കീപ്പറിന്റെ ഏതെങ്കിലും ശരീരഭാഗങ്ങൾ സ്റ്റമ്പിനെ മറികടന്ന് മുൻപിൽ എത്തുക മുതലായ സന്ദർഭങ്ങളിൽ പന്ത് നോബോളാണ്.
നോബോൾ ബാറ്റിങ് ടീമിന്റെ സ്കോറിനോട് 1 റൺസ് അധികമായി ചേർക്കപ്പെടുന്നു.
ആ ഓവറിൽ ഒരു പന്ത് അധികമായി എറിയേണ്ടി വരികയും ചെയ്യുന്നു.
നിയമം 25: വൈഡ് ബോൾ
വിക്കറ്റിന്റെ ഇരുവശങ്ങളിലും അനുവദിക്കപ്പെട്ട പരിധിക്ക് പുറത്തുപോകുന്ന പന്തുകളെ അമ്പയർ വൈഡ് എന്ന് വിധിക്കുന്നു, അതോടൊപ്പം ബാറ്റ്സ്മാന്റെ തലക്ക് മുകളിലൂടെ പോകുന്ന ബൗൺസറുകളും വൈഡായാണ് വിളിക്കപ്പെടുന്നത്.
നിയമം 26: ബൈ , ലെഗ് ബൈ
ബൈ എന്നതുകൊണ്ട് അർത്ഥമാക്കുന്നത് ബാറ്റ്സ്മാന്റെ ബാറ്റിലോ, ശരീരത്തോ കൊള്ളാതെ പോകുന്ന പന്തുകളിൽ ബാറ്റിങ് ടീം നേടുന്ന റൺസാണ്.
ലെഗ് ബൈ എന്നത് ബാറ്റ്സ്മാന്റെ ബാറ്റിൽ കൊള്ളാതെ ശരീരത്തിൽ തട്ടി പോകുന്ന പന്തുകളിൽ നേടുന്ന റൺസാണ്.
ബൈകളും, ലെഗ് ബൈകളും ബാറ്റ്സ്മാന്റെ വ്യക്തിഗത സ്കോറിനോട് ചേർക്കില്ല, അവ എക്സ്ട്രാകൾ എന്ന വിഭാഗത്തിൽ പെടുത്തി ബാറ്റിങ് ടീമിന്റെ ആകെ സ്കോറിനൊപ്പമാണ് ചേർക്കുന്നത്.
ബാറ്റ്സ്മാനെ പുറത്താക്കുന്നതിനുള്ള രീതികളെ സംബന്ധിക്കുന്നത് നിയമം 28: അപ്പീലുകൾ
ബാറ്റ്സ്മാൻ ഔട്ടാണെന്ന് ഫീൽഡർമാർ കരുതുന്നെങ്കിൽ അവർ അടുത്തപന്ത് എറിയുന്നതിനുമുമ്പ് അമ്പയറോട് ഹൗസ് ദാറ്റ്?
എന്ന് ചോദിക്കണം.
അവരുടെ അപ്പീലിന്മേൽ അമ്പയർ ബാറ്റ്സ്മാൻ ഔട്ടാണോ, നോട്ടൗട്ടാണോ എന്ന് അന്തിമ തീരുമാനം സ്വീകരിക്കും.
ബൗൾഡ് ഉൾപ്പെടെയുള്ള എല്ലാ തരത്തിലുള്ള പുറത്താകലുകൾക്കും ഫീൽഡിങ് ടീം അപ്പീൽ ചെയ്യണം എന്നാണ് നിയമമെങ്കിലും അത്തരം സാഹചര്യങ്ങളിൽ ഫീൽഡിങ് ടീമിന്റെ അപ്പീലിനും, അമ്പയറുടെ തീരുമാനത്തിനും കാത്തുനിൽക്കാതെ ബാറ്റ്സ്മാൻ കളിക്കളത്തിനു പുറത്തുപോകാറാണ് പതിവ്.
നിയമം 28: വിക്കറ്റ് വീഴ്ത്തുക
വിക്കറ്റ് ഭേദിക്കപ്പെടുമ്പോഴാണ് മിക്കവാറും തരത്തിലുള്ള പുറത്താകലുകൾ സംഭവിക്കുന്നത്.